Сглобяваме електрокамиони, министър Караниколов подкара прототипа | ФИЛИБЕТО
Сглобяваме електрокамиони, министър Караниколов подкара прототипа
12.07.2018 reni
Китайска компания със своите партньори от Люксембург и България започва да сглобява мини електрически камиони в „Тракия икономическа зона“ край Пловдив.
„До 6 месеца се надяваме първият камион да е готов“ съобщи Питър Уанг, изпълнителен директор на „Сентро аутомотив груп“, по време на среща с министъра на икономиката Емил Караниколов. В следващите 3 години фирмата планира да инвестира около 10 милиона евро в начинанието.
„Бихме искали този завод да се превърне в център за Централна Европа – не само за сглобяване, но и за производство на отделните части, както и за поддръжка.
Това е целта ни“.От своя страна министър Караниколов увери китайския предприемач, че държавата подкрепя и оказва пълно съдействие на инвеститори, които създават продукт с висока добавена стойност.
Около 150 души ще бъдат наети в новия завод, стана ясно още по време на срещата. Доброто образование на работниците е една от основните причини компанията да направи инвестицията си в България. Цената за сглобяването и пласирането на пазара на самите електромобили също е доста привлекателна за инвеститорите, допълни Жилбер Жост председател на от Люксембург – партньор на китайската компания – производител./Bnr/
ПредишнаИзложба „Епископската Базилика и римското мозаечно наследство на Филипопол“ ще бъде част от „Академия ГРАДЪТ“ 2018 – ФИНАЛЪТСледващаС три първи копки стартираха проект „Подобряване на градска среда в Община Пловдив“